ไฟแนนเชียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

CNS เก็บหุ้นไม่เบื่อ
บริษัทหลักทรัพย์ พัฒนสิน (CNS) เปิดเผยว่า วันที่ 5 เม.ย.ที่ผ่านมา บริษัทได้เข้าไปซื้อหุ้นคืนจากตลาดหลักทรัพย์จำนวน 5,000 หุ้น ราคาหุ้นละ 34 บาท เป็นเงิน 1.70 แสนบาท และถึง ปัจจุบันซื้อหุ้นแล้วทั้งสิ้น 2.63 หมื่นหุ้น มูลค่ารวม 910,775 บาท
E ขายหุ้นให้ต่างชาติ
คณะกรรมการบริษัท เอฟโวลูชั่น แคปปิตอล (E) มีมติจัดสรรหุ้นเพิ่มทุนจำนวน 88.68 ล้านหุ้น ในราคาเท่ากับมูลค่าที่ตราไว้ (พาร์) หุ้นละ 1 บาท ให้กับนักลงทุนในวงจำกัด (PP) แบ่งเป็นบริษัท ไทยเอ็นวีดีอาร์ จำนวน 63 ล้านหุ้น หรือประมาณ 10% ของทุนชำระแล้ว นายสุปรัชญ์ ศรีผดุง 18 ล้านหุ้น Mr.Charles Merimee และ Mr.Justin Kendrick รายละ 3.2 ล้านหุ้น Mr.James Cormack Stephen อีก 1 ล้านหุ้น 
สำหรับการจองซื้อหุ้นผ่านไทยเอ็นวีดีอาร์ เป็นกองทุนชื่อ Pinewood Trading Fund, L.P. แต่การขายหุ้นครั้งนี้ ไม่ได้ทำให้นักลงทุนต่างชาติถือหุ้นของบริษัทถึง 49% ของทุนชำระแล้ว 
 
KCE ขายหุ้นทำกำไร
บริษัท เคซีอี อีเลคโทรนิคส์ (KCE) ขายหุ้นที่ซื้อคืนจำนวน 4 แสนหุ้น ราคาหุ้นละ 7.30 บาท เป็นเงิน 2.92 ล้านบาท และคงเหลือหุ้นที่ยังไม่ขายจำนวน 3,779,700 หุ้น มูลค่ารวม 4,186,582 บาท หรือต้นทุนเฉลี่ย 1.10 บาท